रॉक फायर एडवेंचर क्लब के द्वारा थीम रोड स्थित कटोरा ताल 1 जून से एडवेंचर का ग्रीष्मकालीन प्रशिक्षण शिविर आयोजित होगा। एडवेंचर के इस तीसरे सेशन में 20 से 22 एक्टीविटीज होंगी। क्लब के अध्यक्ष प्रशांत गुप्ता ने बताया, कैंप में प्रतिभागियों को एडवेंचर के साथ कुछ अन्य एक्टिविटीज को करने का भी मौका मिलेगा। यहां राइफल शूटिंग, बर्मा ब्रिज, घुड़सवारी, रॉक क्लाइंबिंग, ट्रैकिंग, स्काई वॉक, तलवारबाजी, तीरंदाजी और योग का प्रशिक्षण मिलेगा। कैंप में बालक-बालिकाओं के साथ महिला व पुरुष भाग ले सकेंगे। प्रतिभागी क्लब के कार्यालय में अपना पंजीयन करा सकते हैं।